ΟΔΗΓΙΑ ΤΟΥ ΣΥΜΒΟΥΛΙΟΥ της 17ης Σεπτεμβρίου 1984 για την επιτρεπτή στάθμη ακουστικής ισχύος των μηχανοκίνητων αεροσυμπιεστών

ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 100,

την πρόταση της Επιτροπής (1),

τη γνώμη του Ευρωπαϊκού Κοινοβουλίου (2),

τη γνώμη της Οικονομικής και Κοινωνικής Επιτροπής (3),

Εκτιμώντας:

ότι τα προγράμματα δράσης των Ευρωπαϊκών Κοινοτήτων στον τομέα του περιβάλλοντος, των ετών 1973 και 1977 (4),

υπογραμμίζουν τη σημασία του προβλήματος των ακουστικών οχλήσεων, και ιδίως την ανάγκη επεμβάσεως όσον αφορά τις πηγές που γεννούν τους μεγαλύτερους θορύβους-

ότι οι διαφορές μεταξύ των διατάξεων που ήδη εφαρμόζονται ή αναμένεται να εφαρμοσθούν στα διάφορα κράτη μέλη όσον αφορά τον περιορισμό της στάθμης

ηχητικών εκπομπών των μηχανοκίνητων αεροσυμπιεστών δημιουργεί άνισους όρους ανταγωνισμού και έχει, ως εκ τούτου, άμεση επίδραση στη λειτουργία της κοινής αγοράς- ότι πρέπει, συνεπώς, να πραγματοποιηθεί στον τομέα αυτό η προσέγγιση των νομοθεσιών που προβλέπεται στο άρθρο 100 της συνθήκης-

ότι η οδηγία 84/532/ΕΟΚ του Συμβουλίου της 17ης Σεπτεμβρίου 1984 για την προσέγγιση των νομοθεσιών των κρατών μελών σχετικά με τις κοινές διατάξεις για τα υλικά και μηχανήματα εργοταξίου (5) καθόρισε ιδίως τη διαδικασία εξετάσεως τύπου ΕΟΚ- ότι σύμφωνα με την οδηγία αυτή πρέπει να καθοριστούν οι εναρμονισμένες προδιαγραφές τις οποίες πρέπει να πληροί κάθε κατηγορία υλικών-

ότι η οδηγία 79/113/ΕΟΚ του Συμβουλίου της 19ης Δεκεμβρίου 1978 για την προσέγγιση των νομοθεσιών των κρατών μελών σχετικά με τον καθορισμό των ηχητικών εκπομπών των μηχανημάτων και υλικών εργοταξίου(6), όπως τροποποιήθηκε από την οδηγία 81/1051/ΕΟΚ (7), καθόρισε ιδίως τη μέθοδο η οποία πρέπει να χρησιμοποιείτα για να καθοριστούν τα ακουστικά κριτήρια για τους μηχανοκίνητους αεροσυμπιεστές-

ότι, εξάλλου, λόγω της επιπτώσεως που έχει ο θόρυβος τον οποίο εκπέμπουν οι μηχανοκίνητοι αεροσυμπιεστές στο περιβάλλον, και ιδίως στην ποιότητα ζωής και στην υγεία του ανθρώπου, πρέπει να μειωθεί προοδευτικά και αισθητά η επιτρεπτή στάθμη ακουστικής ισχύος των μηχανοκίνητων αεροσυμπιεστών-

ότι, προκειμένου να περιορισθεί η όχληση, που προκαλείται από τον αερομεταφερόμενο θόρυβο τον οποίο εκπέμπουν οι μηχανοκίνητοι αεροσυμπιεστές, είναι σκόπιμο να μπορέσει να υπαχθεί σε ορισμένους κανόνες η χρησιμοποίηση των μηχανοκίνητων αεροσυμπιεστών σε ορισμένες ζώνες, οι οποίες θεωρούνται ως ιδιαίτερα ευαίσθητες-

ότι οι τεχνικές προδιαγραφές πρέπει να προσαρμόζονται σύντομα στην τεχνική πρόοδο- ότι, προς τούτο, πρέπει να προβλεφθεί η εφαρμογή της διαδικασίας του άρθρου 5 της οδηγίας 79/113/ΕΟΚ,

ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:

Άρθρο 1

1. Η παρούσα οδηγία εφαρμόζεται όσον αφορά την επιτρεπόμενη στάθμη ακουστικής ισχύος των μηχανοκίνητων αεροσυμπιεστών οι οποίοι χρησιμεύουν για την εκτέλεση εργασιών στα εργοτάξια έργων πολιτικού μηχανικού και σε εργοτάξια οικοδομών.

2. Η παρούσα οδηγία είναι μια ειδική οδηγία κατά την έννοια του άρθρου 3 παράγραφος 2 της οδηγίας 84/532/ΕΟΚ, η οποία ονομάζεται στο εξής "οδηγία-πλαίσιο".

Άρθρο 2

Κατά την έννοια της παρούσας οδηγίας, ως μηχανοκίνητος αεροσυμπιεστής νοείται κάθε μηχάνημα κινούμενο με κινητήρα ο οποίος πραγματοποιεί τη μετακίνηση και τη συμπίεση αέρος, εκτός από τις ακόλουθες δύο κατηγορίες μηχανημάτων:

- τους ανεμιστήρες, μηχανήματα τα οποία πραγματοποιούν μετακίνηση αέρος με συντελεστή υπερσυμπιέσεως μικρότερο ή ίσο του 1,1,

- τις αντλίες κενού, μηχανήματα ή συσκευές που πραγματοποιούν την αναρρόφηση του αέρος ο οποίος περιέχεται σε ένα κλειστό χώρο με πίεση ίση ή μικρότερη της ατμοσφαιρικής πιέσεως.

Άρθρο 3

1. Οι αναγνωρισμένοι οργανισμοί χορηγούν βεβαίωση εξετάσεως τύπου ΕΟΚ για κάθε τύπο μηχανοκίνητου αεροσυμπιεστού του οποίου η στάθμη ακουστικής ισχύος των αερομεταφερομένων θορύβων, μετρούμενη υπό τις συνθήκες που προβλέπονται στο παράρτημα I της οδηγίας 79/113/ΕΟΚ, όπως τροποποιήθηκε από το παράρτημα I της παρούσας οδηγίας, δεν υπερβαίνει την επιτρεπόμενη στάθμη ακουστικής ισχύος που ορίζεται στον ακόλουθο πίνακα.

"" ID="1">Q 5> ID="2">101> ID="3">100"> ID="1">5 < Q 10> ID="2">102> ID="3">100"> ID="1">10 < Q 30> ID="2">104> ID="3">102"> ID="1">Q > 30> ID="2">106> ID="3">104">

2. Κάθε αίτηση για την έκδοση βεβαιώσεως εξετάσεως τύπου ΕΟΚ για ένα τύπο μηχανοκίνητων αεροσυμπιεστών όσον αφορά την επιτρεπόμενη στάθμη ακουστικής ισχύος, πρέπει να συνοδεύεται από πληροφοριακό δελτίο, υπόδειγμα του οποίου παρατίθεται στο παράρτημα II.

3. Για κάθε τύπου μηχανοκίνητου αεροσυμπιεστή τον οποίο βεβαιώνει, ο αναγνωρισμένος οργανισμός συμπληρώνει όλες τις στήλες της βεβαιώσεως εξετάσεως τύπου ΕΟΚ, υπόδειγμα της οποίας παρατίθεται στο παράρτημα III της οδηγίας-πλαισίου.

4. Η διάρκεια ισχύος των βεβαιώσεων εξετάσεως τύπου ΕΟΚ είναι πενταετής και μπορεί να παραταθεί για πέντε έτη, αν υποβληθεί σχετική αίτηση μέσα στους τελευταίους δώδεκα μήνες πριν από τη λήξη της πρώτης πενταετίας.

Πάντως, στο τέλος μιας περιόδου πέντε χρόνων από την κοινοποίηση της οδηγίας, οι βεβαιώσεις εξετάσεως τύπου ΕΟΚ παύουν να ισχύουν, εκτός αν έχουν εκδοθεί για μηχανοκίνητους αεροσυμπιεστές που δεν υπερβαίνουν τα ανώτατα όρια που τίθενται τότε σε ισχύ.

5. Κατά παρέκκλιση του άρθρου 19 παράγραφος 1 της οδηγίας-πλαισίου, ένας μηχανοκίνητος αεροσυμπιεστής εφοδιασμένος με πιστοποιητικό συμφωνίας, το οποίο έχει συνταχθεί βάσει βεβαιώσεως εξετάσεως τύπου ΕΟΚ που αναφέρεται στις τιμές της πρώτης περιόδου, δεν μπορεί να επωφεληθεί από τα πλεονεκτήματα που προβλέπονται στο άρθρο αυτό μετά την παρέλευση χρονικού διαστήματος πεντέμισυ χρόνων από την κοινοποίηση της οδηγίας- η διάρκεια ισχύος πρέπει να αναφέρεται στα οικεία πιστοποιητικά συμφωνίας.

6. Για κάθε μηχανοκίνητο αεροσυμπιεστή ο οποίος κατασκευάζεται σύμφωνα με τον τύπο που βεβαιώνεται από την εξέταση τύπου ΕΟΚ, ο κατασκευαστής συμπληρώνει το πιστοποιητικό συμφωνίας, σύμφωνα με το υπόδειγμα που παρατίθεται στο παράρτημα IV της οδηγίας-πλαισίου στις στήλες που αντιστοιχούν στην βεβαίωση εξετάσεως τύπου ΕΟΚ.

7. Σε κάθε μηχανοκίνητο αεροσυμπιεστή ο οποίος κατασκευάζεται σύμφωνα με τον τύπο που βεβαιώνεται από εξέταση τύπου ΕΟΚ, πρέπει να αναρτάται κατά εμφανή και ανεξίτηλο τρόπο ένδειξη της στάθμης ακουστικής ισχύος σε db(A) ως προς ένα pW, που εγγυάται ο κατασκευαστής και καθορίζεται υπό τις συνθήκες που προβλέπονται στο παράρτημα I της οδηγίας 79/113/ΕΟΚ, όπως τροποποιήθηκε από το παράρτημα I της παρούσας οδηγίας. Η ένδειξη θα συνοδεύεται από το σήμα ε (έψιλον). Υπόδειγμα της ενδείξεως αυτής παρατίθεται στο παράρτημα III της παρούσας οδηγίας.

Άρθρο 4

Τα κράτη μέλη μπορούν να λαμβάνουν μέτρα για τη ρύθμιση της χρήσεως των μηχανοκίνητων αεροσυμπιεστών σε ζώνες που θεωρούν ευαίσθητες.

Άρθρο 5

Ο έλεγχος πιστότητας της κατασκευής προς τον εξεταζόμενο τύπο, που προβλέπεται στο άρθρο 12 της οδηγίας πλαισίου, γίνεται σύμφωνα με τις τεχνικές λεπτομέρειες που καθορίζονται στο παράρτημα IV.

Άρθρο 6

Το Συμβούλιο αποφασίζει ομόφωνα, σε προθεσμία 18 μηνών, σχετικά με την πρόταση μειώσεως του επιπέδου του θορύβου την οποία θα υποβάλει η Επιτροπή το συντομότερο δυνατόν και, πάντως, το αργότερο πέντε χρόνια από την έκδοση της παρούσας οδηγίας.

Άρθρο 7

Κατά τη διαδικασία που προβλέπεται στο άρθρο 5 της οδηγίας 79/113/ΕΟΚ, καθορίζονται:

- ο τρόπος ελέγχου της παροχής που αναφέρεται στο σημείο 6.2.2 του παραρτήματος I,

- οι τεχνικές λεπτομέρειες του παραρτήματος IV για τον έλεγχο της συμφωνίας των κατασκευών προς τον τύπο που έχει εξετασθεί,

- οι τροποποιήσεις που είναι αναγκαίες για να προσαρμοστούν οι προδιαγραφές των παραρτημάτων στην τεχνική πρόοδο.

Άρθρο 8

Τα κράτη μέλη λαμβάνουν κάθε αναγκαίο μέτρο ώστε οι μηχανοκίνητοι αεροσυμπιεστές που ορίζονται στο άρθρο 2 να διατίθενται στο εμπόριο μόνο εφόσον τηρούν τις διατάξεις που προβλέπονται στην παρούσα οδηγία και στην οδηγία-πλαίσιο.

Άρθρο 9

1. Τα κράτη μέλη θέτουν σε ισχύ τις νομοθετικές, κανονιστικές και διοικητικές διατάξεις για να συμμορφωθούν προς την παρούσα οδηγία κατά τη λήξη προθεσμίας 18 μηνών από την κοινοποίησή της (8) και ενημερώνουν αμέσως σχετικά την Επιτροπή.

2. Τα κράτη μέλη ανακοινώνουν στην Επιτροπή το κείμενο των διατάξεων εσωτερικού δικαίου, τις οποίες εκδίδουν στον τομέα που διέπεται από την παρούσα οδηγία.

Άρθρο 10

Η παρούσα οδηγία απευθύνεται στα κράτη μέλη.

Βρυξέλλες, 17 Σεπτεμβρίου 1984.

Για το Συμβούλιο

Ο Πρόεδρος

P. BARRY

(1) ΕΕ αριθ. C 94 της 19. 4. 1978, σ. 2 και ΕΕ αριθ. C 87 της 3. 4. 1979, σ. 16.

(2) ΕΕ αριθ. C 39 της 12. 1. 1979, σ. 72.

(3) ΕΕ αριθ. C 283 της 27. 11. 1978, σ. 35.

(4) ΕΕ αριθ. C 112 της 20. 12. 1973, σ. 1 και ΕΕ αριθ. C 139 της 13. 6. 1977, σ. 1.

(5) Βλέπε σ. 111 της παρούσας Επίσημης Εφημερίδας.

(6) ΕΕ αριθ. L 33 της 8. 2. 1979, σ. 15.

(7) ΕΕ αριθ. L 376 της 30. 12. 1981, σ. 49.

(8) Η παρούσα οδηγία κοινοποιήθηκε στα κράτη μέλη στις 26 Σεπτεμβρίου 1984.

ΠΑΡΑΡΤΗΜΑ I

ΜΕΘΟΔΟΣ ΜΕΤΡΗΣΕΩΣ ΤΟΥ ΑΕΡΟΜΕΤΑΦΕΡΟΜΕΝΟΥ ΘΟΡΥΒΟΥ ΤΩΝ ΜΗΧΑΝΟΚΙΝΗΤΩΝ ΑΕΡΟΣΥΜΠΙΕΣΤΩΝ ΠΕΔΙΟ ΕΦΑΡΜΟΓΗΣ

Η παρούσα μέθοδος μετρήσεως εφαρμόζεται στους μηχανοκίνητους αεροσυμπιεστές. Ορίζει τις διαδικασίες δοκιμών με τις οποίες προσδιορίζεται η στάθμη ακουστικής ισχύος των συσκευών αυτών εν όψει της εξέτασης τύπου ΕΟΚ και του ελέγχου πιστότητας.

Οι τεχνικές αυτές διαδικασίες είναι σύμφωνες με τις προδιαγραφές που περιλαμβάνονται στο παράρτημα I της οδηγίας 79/113/ΕΟΚ.

Για τους μηχανοκίνητους αεροσυμπιεστές εφαρμόζεται το σύνολο των σημείων του παραρτήματος I της οδηγίας 79/113/ΕΟΚ, με τις εξής ειδικότερες τροποποιήσεις:

4. ΚΡΙΤΗΡΙΑ ΠΟΥ ΧΡΗΣΙΜΟΠΟΙΟΥΝΤΑΙ ΓΙΑ ΤΗΝ ΕΚΦΡΑΣΗ ΤΩΝ ΑΠΟΤΕΛΕΣΜΑΤΩΝ

4.1. Το ακουστικό κριτήριο για το περιβάλλον των μηχανοκίνητων αεροσυμπιεστών εκφράζεται από τη στάθμη ακουστικής ισχύος των αεροσυμπιεστών αυτών.

6. ΣΥΝΘΗΚΕΣ ΜΕΤΡΗΣΕΩΣ

6.1. Κατά τη διάρκεια των δοκιμών, κανένα εργαλείο δεν πρέπει να συνδέεται με το μηχανοκίνητο αεροσυμπιεστή. Σε όλα τα σημεία μετρήσεως το επίπεδο του θορύβου εκτονώσεως και εξατμίσεως του αέρα των εξωτερικών σωληνώσεων του μηχανοκίνητου αεροσυμπιεστή, που είναι συνδεδεμένες με τη στρόφιγγα εξόδου αέρος του τελευταίου, πρέπει να είναι κατώτερο κατά 10 dB σε σχέση με το επίπεδο θορύβου του μηχανοκίνητου αεροσυμπιεστή.

6.2. Λειτουργία της ηχητικής πηγής κατά τη διάρκεια των μετρήσεων

6.2.1. Δεν λαμβάνεται υπόψη.

6.2.2. Ο μηχανοκίνητος αεροσυμπιεστής πρέπει να φέρεται στη σταθερή του θερμοκρασία στα όρια που προβλέπει ο κατασκευαστής. Πρέπει να λειτουργεί στις ονομαστικές του στροφές και στην ονομαστική του πίεση.

Οι ονομαστικές τιμές των στροφών και της πιέσεως είναι οι αναγραφόμενες στο τεχνικό δελτίο που παραδίδεται στον αγοραστή.

Υπό συνθήκες λειτουργίας, η παροχή πρέπει να ελέγχεται σύμφωνα με τη διεθνή προδιαγραφή ISO 1217, πρώτη έκδοση 1975.

6.3. Τόπος της μετρήσεως

Ο μηχανοκίνητος αεροσυμπιεστής εγκαθίσταται επί ανακλώντος επιπέδου από σκυρόδεμα ή μη πορώδη άσφαλτο. Οι μηχανοκίνητοι αεροσυμπιεστές που δεν έχουν τροχούς και στηρίζονται σε φορείο (skid), τοποθετούνται σε στηρίγματα ύψους 0,40 m εκτός εάν οι όροι εγκαταστάσεως, όπως ορίζονται από τον κατασκευαστή, απαιτούν άλλο τρόπο.

6.4.1. Επιφάνεια της μετρήσεως

Η επιφάνεια της μετρήσεως που χρησιμοποιείται κατά τη δοκιμή είναι ένα ημισφαίριο με κέντρο την κατακόρυφη προβολή του γεωμετρικού κέντρου του μηχανοκίνητου αεροσυμπιεστή στο ανακλών επίπεδο και ακτίνα:

- 4 m όταν η μεγαλύτερη διάστασή του προς δοκιμή μηχανοκίνητου αεροσυμπιεστή είναι μικρότερη ή ίση του 1,5 m,

- 10 m όταν η μεγαλύτερη διάσταση του προς δοκιμή μηχανοκίνητου αεροσυμπιεστή είναι μεγαλύτερη του 1,5 m αλλά μικρότερη ή ίση των 4 m,

- 16 m όταν η μεγαλύτερη διάσταση του προς δοκιμή μηχανοκίνητου αεροσυμπιεστή υπερβαίνει τα 4 m.

Ο πίνακας I του παραρτήματος I της οδηγίας 79/113/ΕΟΚ, καθορίζει τις συντεταγμένες των σημείων μετρήσεως.

6.4.2.1. Ο άξονας των x του συστήματος των συντεταγμένων, ως προς το οποίο ορίζονται οι θέσεις των σημείων μετρήσεως, είναι παράλληλος με τον κύριο άξονα του μηχανοκίνητου αεροσυμπιεστή.

7. ΠΡΑΓΜΑΤΟΠΟΙΗΣΗ ΤΩΝ ΜΕΤΡΗΣΕΩΝ

7.1.1. Μόνο ο θόρυβος βάθους λαμβάνεται υπόψη για τις διορθώσεις.

7.1.5. Παρουσία εμποδίων

Οπτικός έλεγχος σε κυκλική ζώνη ομόκεντρη με το ημισφαίριο μέτρησης αλλά με τριπλάσια ακτίνα είναι επαρκής για να εξασφαλιστεί η τήρηση των διατάξεων του σημείου 6.3, τρίτο εδάφιο του παραρτήματος I της οδηγίας 79/113/ΕΟΚ.

7.2. Εάν οι στάθμες ακουστικής πίεσης στα σημεία μέτρησης προσδιορίζονται από τις τιμές των ενδείξεων ηχομέτρου, ο ελάχιστος αριθμός των ενδείξεων αυτών είναι πέντε και οι αναγνώσεις γίνονται σε κανονικά διαστήματα.

8. ΕΠΕΞΕΡΓΑΣΙΑ ΤΩΝ ΑΠΟΤΕΛΕΣΜΑΤΩΝ

8.2. Δεν λαμβάνεται υπόψη.

8.6.2. Δεδομένου του σημείου 6.3, το σημείο 8.6.2 δεν λαμβάνεται υπόψη και η σταθερά C = 0.

ΠΑΡΑΡΤΗΜΑ II

ΥΠΟΔΕΙΓΜΑ ΔΕΛΤΙΟΥ ΠΛΗΡΟΦΟΡΙΩΝ ΓΙΑ ΕΝΑ ΤΥΠΟ ΜΗΧΑΝΟΚΙΝΗΤΟΥ ΑΕΡΟΣΥΜΠΙΕΣΤΗ ΤΟ ΟΠΟΙΟ ΠΡΕΠΕΙ ΝΑ ΠΡΟΣΚΟΜΙΖΕΤΑΙ ΓΙΑ ΤΗΝ ΕΞΕΤΑΣΗ ΤΥΠΟΥ ΕΟΚ 1. Γενικά

1.1. Όνομα και διεύθυνση του κατασκευαστή ...

...

1.2. Όνομα και διεύθυνση του ενδεχόμενου εντολέως του κατασκευαστή ...

...

1.3. Μάρκα (επωνυμία) ...

1.4. Εμπορική ονομασία ...

1.5. Τύπος ...

1.6. Σύστημα συμπιέσεως: εναλλασόμενο, περιστρεφόμενο ή φυγόκεντρο(1)2. Διαστάσεις του μηχανοκίνητου αεροσυμπιεστή

2.1. Μήκος ... m

Πλάτος ... m

Ύψος ... m

Βάρος ... kg

3. Λειτουργία

3.1. Λειτουργία του κινητήρα

3.1.1. Μάρκα και τύπος ...

3.1.2. Χρησιμοποιούμενη ενέργεια: βενζίνη/πετρέλαιο/ηλεκτρισμός/αέριο(1)

3.1.3. Ονομαστική λειτουργία ...στρ./λεπτό

3.1.4. Ισχύς του κινητήρα ...kW (DIN 6270 B)

3.2. Λειτουργία του συμπιεστή

3.2.1. Μάρκα και τύπος ...

3.2.2. Ονομαστική λειτουργία με πλήρες φορτίο ...στρ./λεπτό

3.2.3. Ονομαστική πίεση εξόδου ... kPa

3.2.4. Ονομαστική παροχή υπό τις ανωτέρω συνθήκες λειτουργίας και πιέσεως μετρούμενη κατά τη μέθοδο ISO 1217 ...m3/mn

4. Επισυνάπτεται το εμπορικό τεύχος, εφόσον υφίσταται.

(1) Διαγράφεται ό,τι δεν ισχύει.

ΠΑΡΑΡΤΗΜΑ III

ΥΠΟΔΕΙΓΜΑ ΤΗΣ ΕΝΔΕΙΞΕΩΣ ΤΗΣ ΣΤΑΘΜΗΣ ΑΚΟΥΣΤΙΚΗΣ ΙΣΧΥΟΣ

ΠΑΡΑΡΤΗΜΑ IV

ΤΕΧΝΙΚΕΣ ΛΕΠΤΟΜΕΡΕΙΕΣ ΤΟΥ ΕΛΕΓΧΟΥ ΤΗΣ ΠΙΣΤΟΤΗΤΑΣ ΤΗΣ ΚΑΤΑΣΚΕΥΗΣ ΠΡΟΣ ΤΟΝ ΤΥΠΟ ΠΟΥ ΕΧΕΙ ΕΞΕΤΑΣΘΕΙ Ο έλεγχος της πιστότητας της κατασκευής προς τον τύπο που έχει εξετασθεί, διεξάγεται, αν είναι εφικτό, με δειγματοληψία.